CELEX: C2004/262/31
Language: lt
Date: 2004-10-23 00:00:00
Title: Byla C-351/04 Hight Court of Justice (Anglija ir Velsas), Chansery Division 2004 m. liepos 22 d. nutartimi pateiktas prašymas priimti prejudicinį sprendimą byloje Ikea Wholesale Ltd prieš Commissioners of Customs and Excise

23.10.2004   
            
            
               LT
            
            
               Europos Sąjungos oficialusis leidinys
            
            
               C 262/18
            
         Hight Court of Justice (Anglija ir Velsas), Chansery Division 2004 m. liepos 22 d. nutartimi pateiktas prašymas priimti prejudicinį sprendimą byloje Ikea Wholesale Ltd prieš Commissioners of Customs and Excise
   (Byla C-351/04)
   (2004/C 262/31)
   Hight Court of Justice (Anglija ir Velsas), Chancery Division 2004 m. liepos 22 d. nutartimi kreipėsi į Europos Bendrijų Teisingumo Teismą su prašymu, kurį Teisingumo Teismo sekretoriatas gavo 2004 m. rugpjūčio 16 d., priimti prejudicinį sprendimą byloje Ikea Wholesale Ltd prieš Commissioners of Customs and Exsice.
   Hight Court of Justice prašo Teisingumo Teismo atsakyti į šiuos klausimus:
   
               i)
            
            
               ar atsižvelgiant į PPO (Pasaulio prekybos organizacijos) GSO (Ginčų sprendimo organo) 2000 m. spalio 30 d. ataskaitos Nr. WT/DS14112/R 7.2 punkto g ir h papunkčiuose išdėstytas išvadas ir į PPO GSO Apeliacinio organo 2002 m. kovo 1 d. sprendimo Nr. WT/DS1141/AB/R 86 ir 87 punktuose išdėstytas išvadas, 1997 m. lapkričio 28 d. Tarybos reglamentas (EB) Nr. 2398/97, nustatantis galutinį antidempingo muitą medvilninės patalynės, kurios kilmės šalys yra Egiptas, Indija ir Pakistanas, importui (1), ar jo dalis atitinka Bendrijos teisę, kadangi jame:
               
                           a)
                        
                        
                           taikyta neteisinga pardavimo, bendrųjų ir administracinių sąnaudų ir pelno apskaičiavimo metodika, neatitinkanti 1995 m. gruodžio 22 d. Tarybos reglamento (EB) Nr. 384/96 dėl apsaugos nuo importo dempingo kaina iš Europos Bendrijos narėmis nesančių valstybių (2) 2 straipsnio 6 dalies a punkto ir Antidempingo susitarimo 2.2.2 straipsnio ii punkto;
                        
                     
                           b)
                        
                        
                           nustatant, ar yra dempingo skirtumas, palyginant normalią vertę su eksporto kaina, taikyta neteisinga metodika su „nulinimo“ praktika, priešingai nei nustatyta Reglamento Nr. 384/96 2 straipsnio 11 punkte ir Antidempingo susitarimo 2.4.2. straipsnyje; ir/ar
                        
                     
                           c)
                        
                        
                           neištirti visi svarbūs Bendrijos pramonės būklę apibūdinantys veiksniai ir suklysta nustatant žalą Bendrijos pramonei, remiantis įrodymais, gautais iš bendrovių, esančių už Bendrijos pramonės ribų, priešingai nei nustatyta Reglamento Nr. 384/96 3 straipsnio 5 punkte ir Antidempingo susitarimo 3.4 straipsnyje?
                        
                     
         
               ii)
            
            
               ar bet kuris ar visi iš šių reglamentų:
               
                           a)
                        
                        
                           2001 m. rugpjūčio 7 d. Tarybos reglamentas (EB) Nr. 1644/2001, iš dalies keičiantis Reglamentą (EB) Nr. 2398/97, nustatantį galutinį antidempingo muitą medvilninės patalynės, kurios kilmės šalys yra Egiptas, Indija ir Pakistanas, importui, ir laikinai sustabdantis jo taikymą importui iš Indijos (3);
                        
                     
                           b)
                        
                        
                           Tarybos reglamentas Nr. 160/2002, iš dalies pakeičiantis Reglamentą (EB) Nr. 2398/97, nustatantį galutinį antidempingo muitą medvilninės patalynės, kurios kilmės šalys yra Egiptas, Indija ir Pakistanas, importui ir nutraukiančio tyrimo procedūrą dėl importo iš Pakistano (4); ir/ar
                        
                     
                           c)
                        
                        
                           2002 m. balandžio 22 d. Tarybos reglamentas (EB) Nr. 696/2002, patvirtinantis galutinį antidempingo muitą medvilninės patalynės, kurios kilmės šalis Indija, importui, nustatytą Reglamentu Nr. 2398/97, kuris iš dalies pakeistas ir kurio taikymas laikinai sustabdytas Tarybos reglamentu (EB) Nr. 1644/2001 (5);
                        
                     atitinka Bendrijos teisę (įskaitant reglamento Nr. 384/96 1 straipsnį, 7 straipsnio 1 dalį ir 9 straipsnio 4 dalį, atsižvelgiant į Antidempingo susitarimo 1, 7.1 ir 9 straipsnius) tiek, kiek a) jie priimti remiantis informacijos, surinktos pradiniu tiriamuoju laikotarpiu, peržiūrėjimu, kuris parodė, kad pradiniu tiriamuoju laikotarpiu dempingo nebuvo ar buvo žemesnio dydžio dempingas; tačiau b) viršuje nurodyti reglamentai nenumato sumų, kurios jau sumokėtos pagal Reglamentą Nr. 2398/97 kompensavimo?
            
         
               iii)
            
            
               ar reglamentai Nr. 1664/2001, Nr. 160/2002 ir Nr. 696/2002 atitinka Reglamento Nr. 384/96 7 straipsnio 2 punktą ir 9 straipsnio 4 punktą ir proporcingumo principą, kadangi jie iki jų įsigaliojimo numato antidempingo muito dydį, kuris nėra griežtai proporcingas dempingo ar žalos dydžiui, kurį ketinama kompensuoti muitu?
            
         
               iv)
            
            
               ar atsakymai į viršuje nurodytus klausimus dėl eksporto iš Indijos, palyginant su eksportu iš Pakistano skirsis, atsižvelgiant į:
               
                           a)
                        
                        
                           procedūras, vykusias PPO GSO; ir/ar
                        
                     
                           b)
                        
                        
                           Komisijos išvadas, išdėstytas reglamentuose Nr. 1664/2001, Nr. 160/2002 ir Nr. 696/2002?
                        
                     
         
               v)
            
            
               Ar atsižvelgiant į atsakymus į viršuje pateiktus klausimus:
               
                           a)
                        
                        
                           nacionalinė muitinė privalo grąžinti visus ar dalį antidempingo mokesčių, kuriuos ji surinko pagal Reglamentą Nr. 2398/97; ir
                        
                     
                           b)
                        
                        
                           jei taip, kam ir kokiomis sąlygomis turi būti vykdomas grąžinimas?
                        
                     
         
      (1)  OL L 332, 1997 12 04, p. 1
   
   
      (2)  OL L 56, 1996 03 06, p. 1
   
   
      (3)  OL L 219, 2001 08 14, p. 1
   
   
      (4)  OL L 26, 2002 01 30, p. 1
   
   
      (5)  OL L 109, 2002 04 25, p. 1